*Par iepirkuma procedūras*

*“Elektroautobusu uzlādes stacijas infrastruktūras izbūve”*

*(ID Nr.RS/2022/77) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*Lokālā tāme Nr. 3-3. Ārējie  elektrības tīkli ir norādītas tikai darbu izmaksu pozīcijas, lūdzam tāmi papildināt ar nepieciešamām materiālu izmaksu pozīcijām.*

Atbilde: informējam, ka nolikumā tiks veikti grozījumi, līdz ar ko lūdzam sekot informācijai tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*2.jautājums:*

*Lūdzam precizēt bruģakmens marku vai dimensijas:*

*Jauns betona bruģis brauktuvei, h=10 cm;*

*Jauns betona bruģis ietvei, h=8 cm;*

*Gājēju virziena apzīmējumi ar sarkanu bruģi.*

Atbilde: Paskaidrojam, ka informācija par betona bruģakmens marku ir norādīta TS-CD Skaidrojošajā aprakstā - 1. kārtas būvdarbi – Segumi.

*3.jautājums:*

*Lūdzam precizēt, vai pozīcijā „Aku vāku regulēšana” jāiekļauj arī esošā vāka demontāža un jauna vāka uzstādīšana. Ja ir, tad kādi vāki.*

Atbilde: paskaidrojam, ka pozīcijā „Aku vāku regulēšana” nav jāiekļauj esošā vāka demontāža un jauna vāka uzstādīšana. Šajā pozīcijā paredzēti tikai regulēšanas darbi.

*4.jautājums:*

*Lūdzam precizēt, kad tiek plānota būvdarbu uzsākšana.*

Atbilde: saskaņā ar nolikuma 16.1.punktu, Būvdarbus uzsāk nākamajā darba dienā pēc Rīgas domes Pilsētas attīstības departamenta atzīmes izdarīšanas par Būvdarbu uzsākšanas nosacījumu izpildi būvatļaujā). Papildus norādām, ka līguma izpilde tiks uzsākta pēc iepirkuma procedūras pabeigšanas un līguma ar būvuzņēmēju noslēgšanas.

*5.jautājums:*

*Vēršam uzmanību, ka rasējumos vietām redzams zāliens, CD tāmē tas nav redzams. Lūdzam precizēt faktisko situāciju.*

Atbilde: Paskaidrojam, ka darbi *Zāliena ierīkošana ar auglīgu augsni* ir iekļauti Lokālajā tāmē Nr.1-3 “Ceļi un laukumi” pozīcijā “Zāliena ierīkošana ar auglīgu augsni, h=0.10m apsējot ar zāliena sēklām”

*6.jautājums:*

*Lūdzam precizēt, vai 2 (divi) objekti ar atsevišķām būvatļaujām, kas veikti viena līguma ietvaros, tiks atdzīti par atbilstošiem nolikuma punkta 23.1.1. kvalifikācijas prasībām.*

Atbilde: informējam, ja katrs objekts atbilst nolikuma 23.1.1.punktā norādītajām prasībām, tad pretendenta pieredze tiks atdzīta par atbilstošu nolikuma 23.1.1.punktā norādītajām kvalifikācijas prasībām.

*7.jautājums:*

*Lūdzam precizēt, vai, lai apliecinātu nolikumu punktu 23.1. un 23.2. kvalifikācijas prasības, pretendents var balstīties uz apakšuzņēmēja pieredzi un tā personāla kvalifikāciju.*

Atbilde: paskaidrojam, ka pretendents, lai apliecinātu, ka tā kvalifikācija atbilst nolikumā noteiktajām prasībām, var balstīties uz citas personas iespējām.

*8.jautājums:*

*PRASĪBAS SEGUMU MATERIĀLIEM*

*Grunts izpēte parādīja, ka pamatgruntis ir smilšainas, tomēr ārpus esošā asfalta seguma robežām tās var būt neviendabīgas.* ***Kopējam deformācijas modulim Ev2 uz grunts pamatnes jābūt ne mazākam par 45 MPa. Tās filtrācijas koeficientam jābūt vismaz Kf>1m/dnn. Salturīgās kārtas nestspējas kopējam deformācijas modulim Ev2 jābūt ne mazākam par 60 MPa.*** *Pēc augsnes kārtas noņemšanas ir jānovērtē esošās grunts nestspējas rādītāji. Komunikāciju likšanas vietās tranšejas jāblīvē pa 0.3m biezām kārtām ar vibroblieti. Tranšejās segumu atjaunošana saskaņā ar projektā doto risinājumu jeb analogi esošajai segas konstrukcijai.*

*Drupināta minerālmateriāla maisījumam šķembu drupināšanas pretestības koeficienta (Losandželosas koeficienta) robežrādītājam jābūt ne lielākam LA45 / ≤ 45. Esošā asfalta seguma inerālmateriāla maisījuma pamatiem jānovērtē to nestspējas rādītājus. Ja tie ir pietiekami, tad pieļaujama to noprofilēšana un pamatu virskārtas ieklāšana.*

*Pārbraucienu skaits pa vienu vietu rupjajai frakcijai ne mazāks par 6, lai nodrošinātu vizuāli viendabīgu šķembu apakšējās kārtas sagatavošanai.* ***Pamatu nestspējai jāsasniedz Ev2 ≥ 120 MPa, kas atbilst šķembu pamatiem N-IV stiprības klases ceļiem.***

*Prasības betona bruģim atbilstoši LVS EN 1330/2004.*

*Asfalta stiprības klase SIII.*

***Prasības būvmateriāliem un darbu tehnoloģijām atbilstoši “Ceļu Specifikācijas 2019” prasībām.***

*Un CS2019, rodas precizējošs jautājumi:*

* 1. *Lūdzu apstiprināt, ka zemes klātnes nestspējai jāsasniedz 45MPa nestspēju un 3.5 sablīvējumu, prasība filtrācijas koeficientam domāta salizturīgai kārtai;*

Atbilde: informējam, ka šobrīd ir pieprasīta papildus informācija. Atbildi uz šo jautājumu sniegsim pēc papildus informācijas saņemšanas.

* 1. *Lūdzu apstiprināt, ka salizturīgas kārtas materiālam jānodrošina filtrācijas koeficients 1m/dnn, un uz salizturīgas kārtas jāsasniedz 60MPa nestspēja un 2.5 sablīvējums.*

Atbilde: informējam, ka šobrīd ir pieprasīta papildus informācija. Atbildi uz šo jautājumu sniegsim pēc papildus informācijas saņemšanas.

* 1. *Lūdzu apstiprināt, ka šķembu pamata virskārtai visiem seguma tipiem jāsasniedz 120MPa nestspēja un 2.3 sablīvējums. Ka arī visiem minerālmateriāliem jāatbilst N-IV stiprības klasei.*

Atbilde: informējam, ka šobrīd ir pieprasīta papildus informācija. Atbildi uz šo jautājumu sniegsim pēc papildus informācijas saņemšanas.

* 1. *Skaidrojošā aprakstā sadaļā* ***Segumu atjaunošana pēc komunikāciju tranšeju aizpildīšanas*** *ir noradīts* ***Aizpildījuma grunts****. Lūdzu precizēt, ka tā ir paredzēta būvobjektā atgūta, atkārtoti lietojama grunts.*

Atbilde: Paskaidrojam, ka saskaņā ar TS-CD daļas Skaidrojošais apraksts – “Prasības segumu materiāliem” norādīto, esošo grunti tranšejās var izmantot tikai tad, ja tās nestspēju nodrošina Ev2>45MPa un filtrācijas koeficients Kf>1m/dnn. Pretējā gadījumā grunti ir jāmaina.

*9.jautājums:*

*Iepirkuma procedūras nolikuma 7. pielikuma “UZLĀDES STACIJAS TEHNISKĀ SPECIFIKĀCIJA” 7.5. punkts Iekārtas vadība - Nodrošina pieslēgumu RS uzlādes tīkla vadības un monitoringa sistēmai.*

*Lūdzam skaidrot 7.5. punktā izvirzīto prasību:*

1. *Piegādātājam ir jānodrošina uzlādes iekārtas pieslēgšanu esošai Pasūtītāja rīcībā esošai, ekspluatētai sistēmai vai iepirkuma procedūras nolikuma 6. pielikuma “Būvprojekts” ELT daļas 4.4 “skaidrojošais apraksts” 3. punkta ELEKTROUZLĀDES STACIJA (EUS) 3.2.11 apakšpunktos aprakstītajai iekārtu centrālas pārvaldības un monitoringa sistēmai?*
2. *Vai 7.5. punktā minētā RS uzlādes tīkla vadības un monitoringa sistēma ir sistēma, kuru paredzēts izstrādāt un ieviest pēc līguma noslēgšanas tirgus izpētes “Elektromobiļu uzlādes iekārtu apkalpošana un monitoringa sistēmas izstrāde” (*[*https://www.rigassatiksme.lv/lv/par-mums/iepirkumi/tirgus-izpetes/tirgus-izpete-elektromobilu-uzlades-iekartu-apkalposana-un-monitoringa-sistemas-izstrade/*](https://www.rigassatiksme.lv/lv/par-mums/iepirkumi/tirgus-izpetes/tirgus-izpete-elektromobilu-uzlades-iekartu-apkalposana-un-monitoringa-sistemas-izstrade/)*) rezultātā vai arī iepirkuma procedūras ar ID Nr. RS 2022/75 izpildes ietvaros ir jāpiegādā citu sistēmu, kas paredzēta iepirkuma procedūras ar ID Nr. RS 2022/75 ietvaros piegādājamo elektrouzlādes staciju vadībai un monitoringam?*

Atbilde: informējam, ka šobrīd ir pieprasīta papildus informācija. Atbildi uz šo jautājumu sniegsim pēc papildus informācijas saņemšanas.

*10.jautājums:*

*Iepirkuma procedūras nolikuma 6. pielikuma “Būvprojekts” ELT daļas 4.4 “skaidrojošais apraksts” 3. punkta ELEKTROUZLĀDES STACIJA (EUS) 3.2.11 punkta apakšpunktos ir aprakstītas prasības elektrouzlādes staciju iekārtu centrālas pārvaldības un monitoringa sistēmai vai uz elektrouzlādes staciju iekārtu centrālas pārvaldības un monitoringa sistēmu attiecas nolikuma 6. pielikuma “Būvprojekts” ELT daļas 4.4 “skaidrojošais apraksts” 3. punkta ELEKTROUZLĀDES STACIJA (EUS) 3.2.18 punktā izvirzītās prasības.*

*Lūdzam precizēt, vai kopā ar programmatūru jāpiegādā arī visas ar beztermiņa lietošanas tiesību nodrošināšanu izrietošās un saistītās licences. Vai arī nolikuma 6. pielikuma “Būvprojekts” ELT daļas 4.4 “skaidrojošais apraksts” 3. punkta ELEKTROUZLĀDES STACIJA (EUS) 3.2.18 punktā izvirzītās prasības attiecas uz elektrouzlādes staciju programmatūru, kuras prasības aprakstītas iepirkuma procedūras nolikuma 7. pielikuma “UZLĀDES STACIJAS TEHNISKĀ SPECIFIKĀCIJA” 7. punkta “Programmatūra” apakšpunktos?*

Atbilde: informējam, ka šobrīd ir pieprasīta papildus informācija. Atbildi uz šo jautājumu sniegsim pēc papildus informācijas saņemšanas.

*11.jautājums:*

*Lūdzam veikt grozījumus iepirkuma procedūras nolikuma 7. pielikuma “UZLĀDES STACIJAS TEHNISKĀ SPECIFIKĀCIJA” 7. punkta “Programmatūra” punktā 7.1 “Ārējās komunikācijas protokols”, un iepirkuma procedūras nolikuma 7. pielikuma “UZLĀDES STACIJAS TEHNISKĀ SPECIFIKĀCIJA” daļā “Vispārējais elektroautobusu uzlādes stacijas raksturojums”.*

*Izvirzītā prasība - vismaz OCPP 2.0.1 vai jaunāka versija uz OCPP 1.6-J ,vai jaunāka versija, jo OCPP 2.0.1 versija šobrīd vēl nav plaši izmantota un šī protokola izmantošana ierobežo piedāvājamo uzlādes staciju centrālas pārvaldības un monitoringa sistēmu loku. OCPP 1.6-J protokola izmantošana nodrošina visplašāko savietojamību ar dažādu ražotāju uzlādes staciju centrālas pārvaldības un monitoringa sistēmām, attiecīgi neierobežo konkurenci un nodrošina Pasūtītājam neierobežotas konkurences apstākļos iespēju noslēgt līgumu ar zemāku kopējo cenu.*

Atbilde:informējam, ka šobrīd ir pieprasīta papildus informācija. Atbildi uz šo jautājumu sniegsim pēc papildus informācijas saņemšanas.

Iepirkumu komisijas priekšsēdētāja Inta Novika